Hatásvizsgálati lap

Böhönye Község Önkormányzat Képviselőtestületének 9/2020. (VII.21.) önkormányzati rendeletéhez

(a talajterhelési díjról szóló 28/2013.(XI.21.) önkormányzati rendelet módosítása)

1. Várható társadalmi hatások:

A talajterhelési díj fizetési kötelezettség miatti nehézségek enyhítése az érintett helyi lakosság szűkös anyagi lehetőségeire tekintettel. A díjkedvezmény biztosítása hatékony segítség ennek a speciális társadalmi csoportnak.

1. Várható gazdasági, költségvetési hatások:

A rendelet szerinti kedvezmény nagyságrendje azonos a korábbi években adott mértékkel. Nem terheli meg oly mértékben önkormányzatunk 2020. évi költségvetését, hogy jelentős likviditási problémát eredményezne. Ugyanakkor az érintett személyek háztartását támogatjuk.

1. Várható környezeti hatások:

A rendeletben foglaltak végrehajtásának környezetre gyakorolt hatása a korábbival megegyező, többletterhelést nem ad, mert a kommunális háztartási szennyvíz kezeléséről az eddigi módon az érintett háztartásoknak továbbra is gondoskodnia kell (pl.: szippantás).

1. Várható egészségi követelmények:

A rendeletben foglaltak végrehajtása nem okoz jelentős egészségi kockázatot, mert a szennyvíz eddig megszokott kezelésébe nem avatkozik be, azt változatlanul a higénés és járványügyi követelményeknek megfelelően kell kezelni.

1. Adminisztratív terheket befolyásoló hatások:

A rendeletben foglaltak végrehajtásának nincs rendkívüli adminisztratív terhe, a jelentkező ügyintézést az adóigazgatási struktúra el tudja látni.

1. A rendelet megalkotásának szükségessége, a jogalkotás elmaradásának várható következménye:

A talajterhelési díjról szóló 28/2013.(XI.21.) önkormányzati rendelet 6.§ (1) bekezdésében a „2014-2019-es években” szövegrész hatálya 2020. január 1-től lejárt. Az idei évtől nem lenne kedvezmény biztosítva, ha a rendeletmódosítással a kedvezmény időtartamában nem módosítana a Képviselőtestület.

1. A rendelet alkalmazásához szükséges személyi, tárgyi és pénzügyi feltételek:

A szüksége feltételek rendelkezésre állnak.

Böhönye, 2020. július 3.

 Zsoldos Márta Piroska Dr. Sitkei Lukács

 polgármester jegyző